**Paziņojums par lēmumu**

21.07.2025.

Rīgas valstspilsētas pašvaldības izglītības, kultūras un sporta departamenta (turpmāk – Departaments vai Pasūtītājs) iepirkums **“Peldētapmācības pakalpojumi Rīgas valstspilsētas pašvaldības Izglītības, kultūras un sporta departamenta padotībā esošo vispārējās izglītības iestāžu 2. klašu izglītojamo vajadzībām Daugavas labajā krastā” (identifikācijas Nr. RVPIKSD 2025/20)** (turpmāk – Iepirkums) ir noslēdzies.

Iepirkumā saņemtie piedāvājumi:

|  |  |  |  |
| --- | --- | --- | --- |
| **Pretendents** | **Iesniegšanas datums un laiks** | **Kopējā līgumcena EUR bez PVN** | **Piedāvātā cena EUR bez PVN par nodarbību** |
| SIA "Olimpiskais sporta centrs"  | 26.06.2025 plkst. 14:49 | EUR 179350.50 | EUR 66.50 |

Departamenta Iepirkuma komisija (turpmāk – Komisija) izskatīja SIA “Olimpiskais sporta centrs” (turpmāk - Pretendents) iesniegto piedāvājumu, izvērtēja atbilstību Iepirkuma nolikumā (turpmāk – Nolikums) izvirzītajām kvalifikācijas prasībām, veica finanšu piedāvājuma pārbaudi un izslēgšanas noteikumu pārbaudi saskaņā ar Iepirkuma dokumentācijā un normatīvajos aktos noteikto kārtību.

Komisija, veicot Pretendenta finanšu piedāvājuma pārbaudi konstatēja, ka Pasūtītāja Iepirkumā paredzamā līgumcena, kas noteikta, ņemot vērā jebkuru izvēles iespēju un jebkurus iepirkuma līguma papildinājumus, Nolikumā norādīta līdz 153 729,00 EUR bez PVN, bet Pretendenta iesniegtajā Nolikuma 5. pielikumā “Finanšu piedāvājums” piedāvājuma kopējā cena EUR bez PVN norādīta 179 350,50 EUR, kas pārsniedz Pasūtītāja plānoto līgumcenu.

Komisija secināja, ka iepirkuma procedūras dokumentos līgumcena nav noteikta kā piedāvājuma atbilstības prasība, kā arī Pretendenta piedāvātā līgumcena 179 350,50 EUR nepārsniedz 150% no iepirkuma procedūras dokumentos norādītās paredzamās līgumcenas 153 729,00 EUR.

Komisija konstatēja, ka Pretendents un tā iesniegtais piedāvājums atbilst Nolikumā noteiktajām prasībām un uz minēto Pretendentu nav attiecināmi Publisko iepirkumu likuma 42. panta otrās daļas 2. un 4. punkta un Starptautisko un Latvijas Republikas nacionālo sankciju likuma 11.1 panta izslēgšanas noteikumi.

**Iepirkuma komisija** **17.07.2025. sēdē (protokols Nr. 2) pieņēma lēmumu piešķirt Iepirkuma līguma slēgšanas tiesības SIA “Olimpiskais sporta centrs” ar līgumcenu 179 350,50 *euro* bez PVN.**

|  |  |
| --- | --- |
| Komisijas priekšsēdētāja  | Ilze Krūmiņa |